Фәрхетдинов Мирғәй Әхмәй улы

Фәрхетдинов Мирғәй Әхмәй улы (12 август 1915 йыл — 28 март 1944 йыл) — Бөйөк Ватан һуғышында һәләк булған яугир. Өлкән лейтенант, пулемёт ротаһы командиры. 1939—1940 йылдарҙағы совет-фин һуғышында ҡатнашыусы. Советтар Союзы Геройы (1944).

 Биографияһы 
Мирғәй Әхмәй улы Фәрхетдинов 1915 йылдың 12 авгусында Өфө губернаһының Бәләбәй өйәҙе (хәҙерге Башҡортостан Республикаһы Шаран районы) Яңы Ҡаръяуҙы ауылында тыуған. Милләте башҡортБүләкләү ҡағыҙы.

Атаһы вафат булғандан һуң, ҡартатаһында тәрбиәләнә. Мәктәпте тамамлағас, тимер юлда йөк ташыусы, бригадир булып эшләй.

1937 йылдың 13 октябрендә Башҡорт АССР-ы Туймазы районы хәрби комиссариаты тарафынан Ҡыҙыл Армияға саҡырыла. 1939—1940 йылдарҙа Совет-фин һуғышында ҡатнаша. Һуғыштан һуң кесе лейтенанттар курстарын тамамлай.

1941 йылдан КПСС ағзаһы. Бөйөк Ватан һуғышы осоронда, 1942 йылдан Төньяҡ Кавказ, Көньяҡ-Көнбайыш, 2-се һәм 3-сө Украина фронттарында хеҙмəт итə.

3-сө Украина фронтында 57‑се армияның 223-сө уҡсылар дивизияһы 1041-се уҡсылар полкының пулемёт ротаһы командиры була. 1944 йылдың 24 мартында өлкән лейтенант Мирғәй Фәрхетдинов үҙенең яугирҙары менән Украинаның Николаев өлкәһе Буг ауылы янында Көньяҡ Буг йылғаһын тәүгеләрҙән булып аша сыға. Был алышта Фәрхетдинов яраланһа ла, батальон Көньяҡ Буг йылғаһының уң яҡ ярында ныҡлап нығынғансы һуғышсыылар менән етәкселек итеүен дауам итә.

1944 йылдың 28 мартында Братский ауылының госпиталендә ҡаты яраларҙан вафат була.

«Советтар Союзы Геройы» исеменә Көньяҡ Буг йылғаһы аша сыҡҡанда күрһәткән батырлығы өсөн үлгәндән һуң 1944 йылдың 3 июнендә лайыҡ була.

 Маҡтаулы исемдәре һәм башҡа бүләктәре 
 Советтар Союзы Геройы (1944)
 «Алтын Йондоҙ» миҙалы (03.06.1944)
 Ленин ордены (03.06.1944)
 Ике Ҡыҙыл Йондоҙ ордены (27.03.1943; 30.11.1943)
 «Хәрби хеҙмәттәре өсөн» миҙалы (1940)

 Хәтер 
 Украина Николаев өлкәһе Братский ҡасабаһы урамдарының береһе уның исемен йөрөтә, уға унда хәтер билдәһе ҡуйылған.
 Башҡортостан Республикаһы Шаран районы Мичуринск ауылының мәктәбе уның исемен йөрөтә, бында ҡаһарманға һәйкәл ҡуйылғанМБОУ «СОШ им. М. Фархутдинова с. Мичуринск» ..

 Иҫкәрмәләр 

 Әҙәбиәт 
 Времени неподвластно. — Уфа, 1978. — С. 3—43.

 Фархутдинов Миргай Ахмаевич //

 Һылтанмалар 




Категория:Совет-фин һуғышында (1939—1940) ҡатнашыусылар
Категория:Бөйөк Ватан һуғышында ҡатнашыусылар
Категория:Бөйөк Ватан һуғышында һәләк булғандар
Категория:Советтар Союзы Геройҙары (Башҡортостан)
Категория:Советтар Союзы Геройҙары:Шаран районы
Категория:Башҡорттарҙан Советтар Союзы Геройҙары
Категория:Бөйөк Ватан һуғышында рота командирҙары
Категория:КПСС ағзалары